Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 995

4. A matematika epochális tantárgy. (20 háromhetes epocha) Problémafelismerő, az absztrakció adott szintje mellett még megvalósítható induktív módszerrel, felfedeztető módon tanítjuk. A matematika áll a legközelebb a szaktudomány által kialakított logikai rendszerhez, fokozatosan növelve a szakmai képességfejlesztés, az alkalmazott matematika arányát AZ ESZKÖZTUDÁS TANTÁRGYAIT TRADICIONÁLIS TANÓRAKERETEKRE AJÁNLJA A KERETTANTERV Informatika Több részből álló szakmai alapozó, gyakorlati, módszertani, eszköztudást fejlesztő tantárgyak rendszere. Különböző tevékenységformára szervezve a számítógép-használatot, a gépírást, a médiaismeretet. Az első hat évben kialakított pozitív viszonyra építve, tudatos formában elkülönült tantárgyakban jelenik meg a számítógép-használat. A legfontosabb közös elemük az információhoz jutás eszköztárát, lehetőségeit, szükségességét, feldolgozásának módozatait kell önálló tantárgyanként a tanulók számára biztosítani. Minden tanuló először szervezett keretek között, később egyénileg tanulja, majd könyvtárhasználati formában használja az internetet. A program a legelemibb ismeretektől a programozásig, átfogja a ma elérhető képzés szinte egészét. Valamennyi tantárgynak, tevékenységformának előírja a kerettanterv információs rendszerek (könyvtár, internet), egyéni kutatás, forrásfeldolgozás, szintetizálás informatikai eszközhasználatát. De fontos funkciói vannak az iskolai közélet, a társas kapcsolatok terén is – Jelentős szerepe van az iskolai közéletben is – a nyilvánosság egyik legfontosabb fóruma – a belső internetes újságnak, melynek létrehozása, működtetése egyben az iskolai honlap. – Ma már a tanulók jelentős része saját e-mail címmel rendelkezik, magas a rendszeresen levelező tanulók aránya, ezért a képzés szinte minden területén használjuk ezt a formát tanulásra! – A számítógépes internetes könyvár, más szakórák megtartására, egyéni munkák készítésére is szolgál. Az informatika tantárgyblokk – 7–8. évfolyamon – tudásszint szerinti csoportokban kell tanítani a számítógép-használat alapjait. A szövegszerkesztés. a táblázatkezelés, az adatbázis-kezelés felhasználói szintű alkalmazásáig jutnak el tanulóink. Ettől a tanévtől kezdve követelmény minden tantárgyhoz az információtechnológiai eszközök mindennapos szakértő használata. –

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes